Mahuta Nanaia: General DebateText is incorporated into the Bound VolumeMahuta Nanaia: General Debate[Sitting date: 29 July 2015. Volume:707;Page:5432. Text is incorporated into the Bound Volume.]Hon NANAIA MAHUTA (Labour—Hauraki-Waikato):E te Māngai tēna koe tēnā koutou e tū ana ki te tautoko i tēnei taupatupatu i roto i te āhuatanga o te wā Te Wiki o Te Reo Māori. Ka rongo au ki te kōrero o tērā wahine Amy Adams kua whakatinanahia e ia: “Kei runga te kōrero kei raro te rahurahu.” Tēnā ka hoki mai ki te whakawhānui ake ki te whakamārama ake i tērā.E tika ana me tīmata taku kōrero ki te tuku mihi maioha ki tērā o ngā taonga ki a Anzac Pikia. He matatau i roto i tōna ao pāpāho ahakoa he rangatahi tonu 35 te pakeke. E tika ana kia mihi ki a ia e moe kia au tō moe e hoa.Ko tēnei kaupapa o Te Wiki o Te Reo Māori kia whāngaia Te Reo ki ngā mātua ko au tētehi. Ahakoa e pūmau au kia kōrero i tō tātou Reo i ngā wāhi katoa i ngā rā katoa he wāhanga tēnei māku ki te whakatakoto kōrero.I rongo au ki ngā kōrero i puta mai i ngā taupatupatu pātai o ngā Minita. Me whakatū pou ki roto i te Whare ki ngā āhuatanga e wero ana e mātou ki te Kāwanatanga. E hiahia ana rātou kia whakamōhiotia ki ngā iwi whānui he mea pai tēnei whāinga o te privatisation. Ēngari ki ahau nei mēnā ka āta titiro ki tēnei kaupapa ka āhua tītaha tērā o ngā waka.Tuatahi me hoki ki ngā kōrero i puta mai i a Sam te Minita Whare Herehere. Kua wero te wero ki taku hoa a Kelvin. Ēhia ngā marama e mōhio ana ia i ngā āhuatanga kei roto i ngā whare herehere? Kei te huna ia ki aua pātai. Kāre i tino whakamārama i te ngako o ngā wero i puta mai i a Kelvin. Ki ahau nei ahakoa e huna ōna kōrero. Kāre he wāhi huna ki roto i tēnei Whare. Kua kitea ngā kokonga katoa. Ki ahau nei ko tēnei āhuatanga te koha atu i te kirimana ki a Serco kia whakahaere i ngā mahi whakahaere o tēnei whare herehere. He maha ngā āwangawanga ngā mate mō tērā tūāhuatanga. Kua kite mai te mamae i runga i ngā pouaka whakaata i roto i ngā niupepa i ngā pātai kua puta mai i roto i te Whare.Tuarua i rongo au ki ngā kōrero e wero atu ki te Minita Mātauranga e pā ana ki ēnei kura hourua. Kua tū tēnei kaupapa i roto i tērā whāinga o te privatisation hoki. Kei roto i ngā kirimana o ngā kura hourua ngā wāhanga hei whakatinanahia ngā mahi whakahaere. Ā mēnā e hiahia ana mātou i roto i tēnei Whare ki te āta titiro ki ngā kirimana he āhua huna ērā wāhanga katoa. Ki a mātou nei ēhara tērā i te tikanga. Ko te mea hei whakamate i taua whakahaeretanga ka toha atu te nui o ngā pūtea ki ēnei kura hourua atu ki ngā kura auraki atu ki ngā kura kaupapa? E hē ana tērā. He maha ngā wero ki a mātou mō tērā tūāhuatanga.Tuatoru i rongo mātou ki ngā kōrero i puta mai i te Minita mō te Ministry of Social Development. Ki ōna whakamārama ēhara tērā i te social bonds. I roto i ēnei horopaki ko te privatisation. Mēnā ka titiro ake ki ngā rangahau ki tāwāhi mēnā ka whakaaro ake ki ngā ripoata hei whakamāramatia ngā wāhanga ki a Serco whakamārama pai te mema o te Roopu Kākāriki mō tēnei. Ēhara ēnei kamupene tūmataiti i tētahi kamupene pai hei whakahaere i ngā rātonga hei tiaki i ngā tāngata. Koinā te mate o tērā tauira e whai atu te Minita.Me tīkina e au he kōrero hei whakatautoko i taku kōrero. Tērā paku kōrero e mōhio pai ana tātou katoa: “He aha te mea nui o te ao? He tangata he tangata he tangata!”. Ēhara“He kamupene tūmataiti he pākihi tūmataiti he poari o nga kura hourua”. [Interruption] Koinā te take e hiahia ana. Tika ana—tika ana! Koinā te take e hiahia ana te Pāti Nāhinara te Kāwanatanga ki te whakatū i tēnei te privatisation tēnei tauira kei waenganui i ō tātou hapori ki te penapena atu i te pūtea. Ki a mātou nei me tiaki. Me tiakina te hunga rawakore te hunga ngoikore. Me kaua e tukuna atu tērā wāhanga ki tērā kamupene tūmataiti—[Thank you Mr Speaker and greetings to you collectively. I rise to support this debate in the circumstance of the moment which is Māori Language Week. I note the aphorism manifested by that female member Amy Adams: “Soothing words above but malicious meddling intent underneath.” Now I will come back to that point later to expand and explain it.It is apt that I preface my address by making an affectionate tribute to Anzac Pikia one of those great treasures. He was competent in his world of broadcasting eventhough he was young in that field at 35 years of age. It is fitting that I pay a tribute to him. Rest friend sleep soundly.The theme of this Māori Language Week is to feed the Māori language to parents. I am one of them. Although I am fixed on speaking our language everywhere and every day this is an opportunity for me to deliver a speech in Māori.I heard the sentiments that emerged from the Ministers during question time. We want to highlight the circumstances why we are challenging the Government. It wants to inform the public that privatisation is a good thing. But for me personally if one examines this proposal carefully one of the vessels will tilt to one side and head off in a different direction.First of all let us go back to the comments that emerged from Sam the Minister of Corrections. He challenged my colleague Kelvin’s challenges as to how many months he was aware of things happening in the prisons. The Minister is hiding from those questions. He did not address the real substance of Kelvin’s challenges. In my opinion even his answers were somewhat evasive. There is no place to hide in this House. Every nook and cranny can be seen. I believe that this situation is a form of gifting Serco a contract to conduct the administration of this prison in the way that it has. There are myriads of concerns and problems in regard to that situation. The hurt has been seen on television in newspapers and in the questions that emerged in this House.Secondly I heard the comments challenging the Minister of Education about these partnership schools and this is part of what is being sought in privatisation as well. Contained within the partnership school contracts are parts that relate to what is to be implemented and administered. So if we in this House want to scrutinise the contracts all those parts are somewhat private. In our view that is not correct. The thing that makes that process a flawed one is that more funding will go into partnership schools rather than into mainstream and Māori-medium schools. That is so unjust. There have been many challenges about that situation made against us.Thirdly we heard comments that the Minister for Social Development made. According to statements credited to her that was not social bonds. Taking it according to these surrounds it is privatisation. If overseas research is examined carefully and reports that explain parts that relate to Serco are made accountable the member of the Green Party has a perfect explanation for this. These private companies are not suitable for running social services. And that is the problem with the model being pursued by the Minister.Allow me to reach for an aphorism that will endorse my take on this situation. It is a brief one that all of us know so well. “What is the most important thing in the world? It is people people people!”It is not “Aprivate company a private business a board of partnership schools.”[Interruption] That is why they are craving it. Yes indeed and absolutely so—really. That is why the National Party and the Government want to implement this privatisation this model within our communities to distribute funding. For us we say: save the funding. Save it to look after the destitute and the powerless. Do not allow that part to go to that private company—]